Accidentul cu doi răniți de la Bosanci produs de șofer care nu a luat curba cum trebuie
La data de 10 mai ora 21:45, polițiștii au fost sesizați cu privire la faptul că pe DJ208A, pe raza localității Bosanci a avut loc un accident rutier în urma căruia a rezultat vătămarea corporală a două persoane. Echipa operativă care s-a deplasat la faţa locului, a stabilit că la data de 10.05.2024, în jurul orei 21:30, un bărbat în vârstă de 69 ani, a condus autoturismul pe DJ208A, pe raza comunei Bosanci din direcția Udești către Suceava, iar când a ajuns la intersecția cu str. Mihai Eminescu, într-o curbă la dreapta, a pierdut controlul autoturismului, a intrat în coliziune cu un cap de pod de pe sensul opus de mers. În urma evenimentului a rezultat vătămarea corporală a șoferului și a pasagerului, care au fost transportați de ambulanță la Spitalul Județean Suceava. Șoferul nu a putut fi testat cu aparatul etilometru, dar la UPU Suceava, i-au fost recoltate două mostre biologice de sânge, în vederea stabilirii alcoolemiei. În cauză s-a întocmit dosar penal, sub aspectul săvârșirii infracţiunii de „vătămare corporală din culpă” faptă prev. de art. 196 alin. (2) (3) și (4) din Codul Penal.